Luijs Ditfuā
Luijs Šarls Marī Ditfuā (franču: Louis Charles Marie Dutfoy; dzimis 1860. gada 12. janvārī, miris 1904. gada 7. augustā) bija franču sporta šāvējs, olimpiskās sudraba medaļas ieguvējs. 1900. gada vasaras olimpiskajās spēlēs Parīzē viņš startēja divās šaušanas disciplīnās. Olimpisko sudraba medaļu viņš izcīnīja kā Francijas komandas pārstāvis 50 metru šaušanā komandām.